อ้างไฟแนนซ์ยึดรถ
นับวันยิ่งน่าเป็นห่วงความปลอดภัยในชีวิตและทรัพย์สิน ด้วยวิธีการของกลุ่มแก๊งคนร้ายที่เปลี่ยนแปลงไปทั้งเพิ่มความรุนแรงโหดร้าย และรูปแบบของการกระทำความผิด ล่าสุดที่มีการจับกุมคนร้ายอ้างเป็นเจ้าหน้าที่บริษัทไฟแนนซ์ยึดรถยนต์,เป็นคดีขึ้นมาหลัง ศปอส.ตร. ได้รับเรื่องร้องเรียนจาก นายวัชรินทร์ เดชศรี ว่า เมื่อวันที่ 12 พ.ย. มีกลุ่มชายฉกรรจ์อ้างว่าเป็นพนักงานจากบริษัทไฟแนนซ์ รุมทำร้าย เพื่อต้องการที่จะยึดรถ วันเกิดเหตุนายวัชรินทร์บอกว่า ขับถอยเข้าจอดลานจอดรถห้างเทสโก้โลตัส สาขากระบี่ ในรถยนต์มีภรรยา แม่และลูกวัย 1 ขวบนั่งมาด้วย,คนร้ายใช้วิธีการที่ผิดกฎหมาย,นายวัชรินทร์เข้าแจ้งความที่ สภ.เมืองกระบี่ และโพสต์วิดีโอเหตุการณ์ที่เกิดขึ้นลงในสื่อสังคมออนไลน์ ทำให้เกิดความหวาดระแวงและเป็นคดีที่คนส่วนใหญ่ให้ความสนใจ เจ้าหน้าที่ ศปอส.ตร. ร่วมกับ ตำรวจท่องเที่ยว และ ตำรวจภูธรจังหวัดกระบี่ สืบสวนกลุ่มคนร้ายที่ร่วมก่อเหตุมีนายสมชาย ทองมี นายอรรถชัย ทองผุด นายโกวิท ณ พัทลุง นายธนศักดิ์ จารุกิจมนตรี และนายพฤทธ์ ทองศรีชุม,นายสมชาย นายอรรถชัย และนายโกวิท เข้ามามอบตัวที่ สภ.เมืองกระบี่ เพื่อรับทราบข้อกล่าวหา ส่วนนายธนศักดิ์ และนายพฤทธ์ หลบหนี ไม่ยอมเข้ามามอบตัว พนักงานสอบสวนได้ขออนุมัติหมายจับผู้ต้องหาทั้ง 2 คน เพื่อนำตัวมาดำเนินคดี, ,ตำรวจสืบทราบว่าผู้ต้องหาทั้งสองหลบหนีไปกบดานอยู่ในพื้นที่จังหวัดตรัง จึงได้ตามจับกุมตัวผู้ต้องหา 2 คน ตรวจยึดรถยนต์ 2 คัน ซึ่งเป็นรถที่ใช้ในวันลงมือก่อเหตุ,ตำรวจตามจับผู้ต้องหาทั้ง 5 คน,ตรวจสอบประวัติ นายธนศักดิ์ 1 ในกลุ่มผู้ต้องหา มีหมายจับศาลจังหวัดตรัง วันที่ 19 ม.ค. ซึ่งศาลพิพากษาแล้วว่ามีความผิดฐาน ฉ้อโกงทรัพย์ พิพากษาลงโทษจำคุก 13 เดือน, ,เป็นคดีที่น่าสนใจสำหรับพฤติกรรมของกลุ่มคนร้ายที่แอบอ้างเป็นคนในหน่วยงานมายึดทรัพย์สิน และลงมือทำร้ายเหยื่อต่อหน้าผู้คนจำนวนมากที่อยู่ในห้างสรรพสินค้า ศปอส.ตร. แจ้งเตือนประชาชน หากมีบุคคลอ้างตัวเป็นเจ้าหน้าที่จากบริษัทไฟแนนซ์มายึดรถของท่านไปแล้ว,หลังยังคงถูก บริษัทไฟแนนซ์ ฟ้องร้องบังคับคดีอยู่ กรณีเช่นนี้อาจจะเป็นไปได้ว่า ท่านอาจถูกบุคคลเหล่านั้นหลอกยึดรถไปเป็นประโยชน์ส่วนตนโดยมิชอบ,ขอให้ติดต่อ ศปอส.ตร. หรือสถานีตำรวจในพื้นที่รับผิดชอบ ช่วยเหลือและดำเนินการตามกฎหมาย,ไม่ตกเป็นเหยื่อแก๊งแอบอ้าง.,เพลิงพยัคฆ์,pluengpayak@thairath.co.th, 
มีกลุ่มชายฉกรรจ์อ้างว่าเป็นพนักงานจากบริษัทไฟแนนซ์ รุมทำร้าย เพื่อต้องการที่จะยึดรถ วันเกิดเหตุนายวัชรินทร์บอกว่า ขับถอยเข้าจอดลานจอดรถห้างเทสโก้โลตัส สาขากระบี่ ในรถยนต์มีภรรยา
ไฟแนนซ์,ยึดรถ,แก๊งมิจฉาชีพ,เลขที่1 วิภาวดีฯ,เพลิงพยัคฆ์